Vysadzam antidepresíva
Asi jeden mesiac vysadzam seroxat,postupne znizujem dávku( z 20 mg). Teraz beriem asi tretinu z tabletky.Cítim v hlave časté " elektrické výboje".
Niekedy aj  zhruba každé2 sekundy. Potom pár minút kľud a odznova.Užívam tryptofán aj milgamu. Ako si môžem ešte pomôc?
Dobrý deň.
Ďakujeme za Vašu otázku.
Pocity elektrických šokov, vrátane takýchto pocitov v hlave, patria medzi časté abstinenčné príznaky, ktoré sa môžu vyskytnúť počas ukončovania liečby Seroxatom. U väčšiny ľudí sú akékoľvek príznaky po ukončení liečby Seroxatom mierne a vymiznú spontánne v priebehu dvoch týždňov. U niektorých ľudí môžu byť tieto príznaky závažnejšie alebo môžu trvať dlhšie. Ak sa u Vás vyskytujú abstinenčné príznaky, odporúčam kontaktovať lekára a upovedomiť ho o tejto skutočnosti. Lekár môže následne rozhodnúť, o pomalšom postupe vysádzania tabliet. Voľnopredajné prípravky nemusia mať na tlmenie abstinenčných príznakov očakávaný efekt.
Prajem pekný zvyšok dňa.
S pozdravom
Mgr. Barbora Bičanovská